section_heading: La-176
paragraph_text: minijatura|desno|200px|La-15 u Moninu La-176 nije nastao na osnovi La-174, već La-168 kojemu su ugrađena strelasta krila pod kutom od 45 stupnjeva. U početku je rabljen motor Klimov RD-45F potiska 22,25 kN koji je bio dovoljno snažan tek da pokaže kako se i nova krila izvrsno ponašaju u letu. Tek ugradnjom motora Klimov VK-1 potiska 26,5 kN La-176 je mogao pokazati sve svoje mogućnosti. Tako je 26. prosinca 1948. pilot I. E. Fedorov u blagom poniranju s 9050 na 6000 metara probio brzinu zvuka. Kako sovjetsko ratno zrakoplovstvo nije željelo to potvrditi, vjerujući da je to bila greška na instrumentima, testiranje je ponovljeno tijekom siječnja 1949. U čak šest letova La-176 je na visini od 7500 metara ostvario brzine veće od 1100 km/h ili 1,02 Macha. Sve to nije bilo dovoljno da ga sovjetsko ratno zrakoplovstvo uvede u operativnu uporabu, ali je Lavočkin dobio dopuštenje da nastavi s radom na svojim znatno većim lovcima La-190 i La-200.